తెలంగాణలో మహిళా తహసీల్దార్ దారుణహత్య WATCH LIVE TV
108 పాయింట్లు లాభ‌ప‌డ్డ సెన్సెక్స్
ప్ర‌పంచంలోని రెండు అగ్ర‌దేశాలైన‌ అమెరికా, చైనా  మ‌ధ్య క‌మ్ముకున్న వాణిజ్య యుద్ద మేఘాలు తొల‌గిపోవ‌డంతో ప్ర‌పంచ మార్కెట్లు ఉర‌క‌లెత్తాయి
TNN | Updated:
Mar 27, 2018, 03:57PM IST
ప్ర‌పంచంలోని రెండు అగ్ర‌దేశాలైన‌ అమెరికా, చైనా మ‌ధ్య క‌మ్ముకున్న వాణిజ్య యుద్ద మేఘాలు తొల‌గిపోవ‌డంతో ప్ర‌పంచ మార్కెట్లు ఉర‌క‌లెత్తాయి. ఇన్వెస్ట‌ర్ల‌కు సైతం జోష్ వ‌చ్చింది. దీంతో సోమ‌వారం అమెరికా మార్కెట్లు దూసుకెళ్ల‌గా... దాని ప్ర‌భావంతో ఈ రోజు ట్రేడింగ్ నందు ఆసియా, యూర‌ప్ మార్కెట్లు సైతం లాభాల బాట ప‌ట్టాయి. ఈ కార‌ణాల‌తో దేశీయ మార్కెట్లు లాభాల్లో ప‌య‌నించాయి. ఉద‌యం ట్రేడింగ్ నుంచి ఆద్యంతం దేశీయ మార్కెట్లు లాభాల్లోనే సాగాయి. మార్కెట్లు ముగిసే స‌రికి బీఎస్ఈ సెన్సెక్స్ 108 పాయింట్లు లాభ‌ప‌డి 33174 వ‌ద్ద ముగియ‌గా, మ‌రో సూచీ నిఫ్టీ 53.50 పాయింట్లు పుంజుకుని 10184.15 వ‌ద్ద స్థిర‌ప‌డింది.
లాభ‌ప‌డ్డ‌, న‌ష్ట‌పోయిన కంపెనీల వివ‌రాలు
బీఎస్ఈ సెన్సెక్స్ సూచీలో లాభ‌ప‌డ్డ వాటిలో ఎస్బీఐఎన్(3.04%), ఇండ‌స్ ఇండ్ బ్యాంక్(1.45%), టాటా స్టీల్(1.30%), కొట‌క్ బ్యాంక్(1.25%), ఏసియ‌న్ పెయింట్స్(1.16%), హిందుస్థాన్ యూనిలీవ‌ర్ లిమిటెడ్(1.10%) ముందుండ‌గా మ‌రో వైపు భార‌తీ ఎయిర్టెల్(2.42%), బ‌జాజ్ ఆటో(1.27%), హెచ్‌డీఎఫ్‌సీ(0.58%), హీరో మోటోకార్ప్(0.57%), విప్రో(0.49%) ఎక్కువగా న‌ష్ట‌పోయాయి.